ടി.പി.ആര് 20.78 ടി.പി.ആര് 20.78 1012 പേര്ക്ക് കോവിഡ് കല്പറ്റ: ജില്ലയില് വ്യാഴാഴ്ച 1012 പേര്ക്ക് കോവിഡ് സ്ഥിരീകരിച്ചു. 400 പേര് രോഗമുക്തി നേടി. രോഗസ്ഥിരീകരണ നിരക്ക് 20.78 ആണ്. 14 ആരോഗ്യ പ്രവര്ത്തകര്ക്കും രോഗം സ്ഥിരീകരിച്ചു. 1008 പേര്ക്ക് സമ്ബര്ക്കത്തിലൂടെയാണ് രോഗബാധ. ഇതോടെ ജില്ലയില് കോവിഡ് സ്ഥിരീകരിച്ചവരുടെ എണ്ണം 99,778 ആയി. 88,914 പേര് ഇതുവരെ രോഗമുക്തരായി. നിലവില് 9470 പേരാണ് ജില്ലയില് ചികിത്സയിലുള്ളത്. ഇവരില് 7789 പേര് വീടുകളിലാണ് ഐസൊലേഷനില് കഴിയുന്നത്. രോഗം സ്ഥിരീകരിച്ചവര് നെന്മേനി 103, ബത്തേരി 80, കണിയാമ്ബറ്റ 71, മാനന്തവാടി 70, മുട്ടില് 62, മീനങ്ങാടി 57, മൂപ്പൈനാട് 54, കല്പറ്റ 53, അമ്ബലവയല് 50, മേപ്പാടി 47, നൂല്പ്പുഴ, പനമരം 38 വീതം, പടിഞ്ഞാറത്തറ 29, പുല്പള്ളി 25, എടവക, പൊഴുതന, തൊണ്ടര്നാട് 24 വീതം, പൂതാടി 23, തവിഞ്ഞാല് 22, വൈത്തിരി 21, തിരുനെല്ലി 20, തരിയോട് 17, വെങ്ങപ്പള്ളി 16, കോട്ടത്തറ 15, വെള്ളമുണ്ട 14, മുള്ളന്കൊല്ലി 11 ആളുകള്ക്കുമാണ് സമ്ബര്ക്കത്തിലൂടെ രോഗം സ്ഥിരീകരിച്ചത്. ഇതിനുപുറമെ ഇതര സംസ്ഥാനത്തുനിന്നു വന്ന രണ്ടു തമിഴ്നാട് സ്വദേശികള്ക്കും കര്ണാടക, തമിഴ്നാട് എന്നിവടങ്ങളില് നിന്നു വന്ന ഓരോ ബത്തേരി സ്വദേശികള്ക്കും രോഗബാധ സ്ഥിരീകരിച്ചു. രോഗമുക്തി നേടിയവര് ആശുപത്രിയില് ചികിത്സയിലിരുന്ന 80 പേരും വീടുകളില് നിരീക്ഷണത്തിലിരുന്ന 320 പേരുമാണ് രോഗമുക്തരായത്. അധ്യാപകര്ക്കുള്ള സ്പെഷല് വാക്സിനേഷന് ഡ്രൈവ് ഇന്നു മുതല് കല്പറ്റ: ജില്ലയിലെ എല്ലാ അധ്യാപക, അനധ്യാപകര്ക്കും അവരുടെ കുടുംബാംഗങ്ങള്ക്കുമുള്ള സ്പെഷല് വാക്സിനേഷന് ഡ്രൈവിന് വെള്ളിയാഴ്ച തുടക്കമാകും. വെള്ളിയാഴ്ച മുതല് ഞായര് വരെ രാവിലെ ഒമ്ബതു മുതല് മൂന്നു വരെയാണ് വാക്സിനേഷന് ഡ്രൈവ്. കല്പറ്റ എസ്.ഡി.എം എല്.പി സ്കൂള്, മാനന്തവാടി ലിറ്റില് ഫ്ലവര് യു.പി സ്കൂള്, സുല്ത്താന് ബത്തേരി അസംപ്ഷന് എച്ച്.എസ് എന്നീ കേന്ദ്രങ്ങളിലായാണ് ഡ്രൈവ് നടത്തുന്നത്. കോവാക്സിന് ആയിരിക്കും ഈ മൂന്നു സ്ഥലങ്ങളിലും നല്കുക. രണ്ടാം ഡോസ് വാക്സിനേഷന് കോവാക്സിന് എടുക്കാനുള്ളവര്ക്കും ഈ ദിവസങ്ങളില് നല്കും. വിദ്യാലയങ്ങളിലെ എല്ലാ ജീവനക്കാരും കുടുംബാംഗങ്ങളും 18ന് വയസ്സിന് മുകളിലുള്ളവര് നിര്ബന്ധമായും ഈ ദിവസങ്ങളില് വാക്സിന് എടുക്കേണ്ടതാണെന്ന് വിദ്യാഭ്യാസ ഉപഡയറക്ടര് അറിയിച്ചു. കേരള അണ്ടര് 19 വനിത ക്രിക്കറ്റ് ടീമിന് കരുത്ത് വയനാടന് യുവത്വം കല്പറ്റ: കേരള അണ്ടര്19 വനിത ക്രിക്കറ്റ് ടീമിന് കരുത്തായി വയനാടന് യുവത്വം. ജില്ലയില്നിന്ന് അഞ്ചു താരങ്ങളാണ് ഈമാസം 28ന് ശേഷം വിശാഖപട്ടണത്ത്് ആരംഭിക്കുന്ന അന്തര്സംസ്ഥാന അണ്ടര്19 ക്രിക്കറ്റ് ടൂര്ണമന്െറിലേക്കുള്ള കേരള ടീമില് ഇടം നേടിയത്. കല്പറ്റ എമിലിയിലെ വി.ജെ. ജോഷിത, പനമരത്തെ ശ്രേയ റോയ്, മാനന്തവാടി എള്ളുമന്തത്തെ എം.പി. അലീന, അലീന ഷിബു, പിലാക്കാവിലെ നിത്യ ലൂര്ദ് എന്നിവരാണ് ടീമിലേക്ക് തിരഞ്ഞെടുക്കപ്പെട്ടവര്. കേരളത്തിന് ചരിത്രത്തിലെ ആദ്യ ചാമ്ബ്യന്ഷിപ് നേടിക്കൊടുത്ത ക്യാപ്റ്റന് സജ്ന സജീവന്, ഇന്ത്യ എ ടീമിലടക്കം മിന്നും പ്രകടനം കാഴ്ചവെച്ച് മുന്നേറുന്ന കാഴ്ച പരിമിതരുടെ കേരള ക്രിക്കറ്റ് ടീം ബ്രാന്ഡ് അംബാസഡര് കൂടിയായ മിന്നുമണി, ചലഞ്ചര് ട്രോഫിയിലടക്കം ജഴ്സിയണിഞ്ഞ ഐ.വി. ദൃശ്യ അടക്കമുള്ള താരങ്ങള്ക്ക് പിന്നാലെയാണ് സ്ഥിരതയാര്ന്ന പ്രകടനത്തിന്െറ മികവില് വയനാടന് ചുരമിറങ്ങി അഞ്ചു പെണ്കുട്ടികള് കൂടി കേരള ടീമിന്െറ ജഴ്സിയണിയുന്നത്. അണ്ടര്16 കേരള ടീമിനെ പ്രതിനിധീകരിച്ച് നടത്തിയ മികച്ച പ്രകടനങ്ങളാണ് അഞ്ചുപേര്ക്കും അണ്ടര്19 ടീമിലേക്കുള്ള വഴി തെളിച്ചത്. കെ.സി.എയുടെ കൃഷ്ണഗിരി ക്രിക്കറ്റ് സ്റ്റേഡിയത്തിലെ ഗേള്സ് ക്രിക്കറ്റ് അക്കാദമിയിലെ അംഗങ്ങളാണ് ഇവരെല്ലാം. ഇവരെ കൂടാതെ വയനാട് അക്കാദമില് നിന്നുള്ള അഞ്ചു താരങ്ങള് കൂടി അണ്ടര്19 ടീമിലേക്ക് തെരഞ്ഞെടുക്കപ്പെട്ടിട്ടുണ്ട്. കെ.സി.എ പരിശീലകരായ ജസ്റ്റിന് ഫെര്ണാണ്ടസ്, ദീപ്തി എന്നിവരുടെ കീഴിലാണ് ഇവരുടെ പരിശീലനം. THUWDL4 കേരള അണ്ടര് 19 വനിത ക്രിക്കറ്റ് ടീമിലേക്ക് തെരഞ്ഞെടുക്കപ്പെട്ട വി.ജെ. ജോഷിത, ശ്രേയ റോയ്, എം.പി. അലീന, അലീന ഷിബു, നിത്യ ലൂര്ദ് എന്നിവര്